CELEX: 62014TN0241
Language: sk
Date: 2014-04-22 00:00:00
Title: Vec T-241/14 P: Odvolanie podané 22. apríla 2014 : Jean-Pierre Bodson a i. proti rozsudku Súdu pre verejnú službu z  12. februára 2014 vo veci F-83/12, Bodson a i./EIB

14.7.2014   
            
            
               SK
            
            
               Úradný vestník Európskej únie
            
            
               C 223/18
            
         Odvolanie podané 22. apríla 2014: Jean-Pierre Bodson a i. proti rozsudku Súdu pre verejnú službu z 12. februára 2014 vo veci F-83/12, Bodson a i./EIB
   (Vec T-241/14 P)
   2014/C 223/23
   Jazyk konania: francúzština
   
      Účastníci konania
   
   
      Odvolatelia: Jean-Pierre Bodson (Luxemburg, Luxembursko), Dalila Bundy (Cosnes-et-Romain, Francúzsko), Didier Dulieu (Roussy-le-Village, Francúzsko), Marie-Christel Heger (Nospelt, Luxembursko), Evangelos Kourgias (Senningerberg, Luxembursko), Manuel Sutil (Luxembursko), Patrick Vanhoudt (Gonderange, Luxembursko) a Henry von Blumenthal (Bergem, Luxembursko) (v zastúpení: L. Levi, advokát)
   
      Ďalší účastník konania: Európska investičná banka
   
      Návrhy
   
   Odvolatelia navrhujú, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie z 12. februára 2014 vo veci F-83/12,
            
         
               —
            
            
               a v dôsledku toho vyhovel ich návrhom z prvostupňového konania a zároveň:
               
                           —
                        
                        
                           zrušil rozhodnutia o uplatnení prémie pre odvolateľov podľa nového systému výkonnosti, ako vyplýva z rozhodnutia správnej rady zo 14. decembra 2010 a rozhodnutí predstavenstva z 9. novembra 2010 a 16. novembra 2011, pričom osobitné rozhodnutie o uplatnení sa nachádza na výplatných listinách za apríl 2012, s ktorými boli dotknuté osoby oboznámené najskôr 22. apríla 2012,
                        
                     
                           —
                        
                        
                           zároveň,
                           
                                       —
                                    
                                    
                                       zaviazal žalovanú na zaplatenie platového rozdielu vyplývajúceho z rozhodnutia správnej rady zo 14. decembra 2010 a rozhodnutí predstavenstva z 9. novembra 2010 a 16. novembra 2011 v porovnaní s uplatnením predchádzajúceho systému prémií; tento platový rozdiel sa musí navýšiť o úroky z omeškania, ktoré začali plynúť 22. apríla 2012 až do úplného splatenia, pričom tieto úroky sú stanovené na úrovni úrokovej sadzby ECB zvýšenej o 3 body,
                                    
                                 
                                       —
                                    
                                    
                                       zaviazal žalovanú na zaplatenie náhrady škody za spôsobenú ujmu vzniknutú v dôsledku straty kúpnej sily, pričom táto ujma sa posúdi ex aequo et bono a náhrada sa predbežne stanoví na 1,5 % mesačnej odmeny každého žalobcu,
                                    
                                 
                     
                           —
                        
                        
                           v prípade, ak to žalovaná nevykoná spontánne na základe opatrení na zabezpečenie priebehu konania, požiadal ju o predloženie týchto dokumentov:
                           
                                       —
                                    
                                    
                                       zápisnice zo stretnutia správnej rady EIB z 13. decembra 2011,
                                    
                                 
                                       —
                                    
                                    
                                       projektov vypracovaných oddelením ľudských zdrojov z 22. júna 2011 (RH/P&O/2011-119), 20. októbra 2011 (RH/P&O/2011-74) a 25. januára 2012,
                                    
                                 
                     
                           —
                        
                        
                           zaviazal žalovanú na náhradu všetkých trov konania,
                        
                     
         
               —
            
            
               zaviazal žalovanú na náhradu všetkých trov prvostupňového a druhostupňového konania.
            
         
      Odvolacie dôvody a hlavné tvrdenia
   
   Na podporu svojho odvolania odvolatelia uvádzajú päť odvolacích dôvodov.
   
               1.
            
            
               Prvý odvolací dôvod je založený na vade konania, keďže Súd pre verejnú službu zamietol vykonať opatrenia na zabezpečenie priebehu konania, ktoré požadovali odvolatelia.
            
         
               2.
            
            
               Druhý odvolací dôvod je založený na porušení rozdielu medzi povahou pracovného pomeru na dobu určitú a povahou pracovného pomeru úradníka, porušení základných podmienok pracovného pomeru, porušení právnej klasifikácie Memoranda o porozumení, skreslení spisu a porušení povinnosti odôvodnenia zo strany súdu.
            
         
               3.
            
            
               Tretí odvolací dôvod je založený na porušení nadobudnutých práv a legitímnej dôvery, ako aj porušení povinnosti odôvodnenia.
            
         
               4.
            
            
               Štvrtý odvolací dôvod je založený na porušení zásad právnej istoty, zákazu retroaktivity a predvídateľnosti, ako aj na porušení povinnosti starostlivosti a povinnosti odôvodnenia.
            
         
               5.
            
            
               Piaty odvolací dôvod je založený na porušení kontroly zjavne nesprávneho posúdenia a skreslení spisu.